**НАРОДНО ЧИТАЛИЩЕ “ В. СВ. КИРИЛ И МЕТОДИЙ – 1926“**

* **С.САТОВЧА, ОБЩИНА САТОВЧА, ОБЛ. БЛАГОЕВГРАД**

 **Г О Д И Ш Е Н О Т Ч Е Т З А 2022 Г.**

**1. 18. 01. 2022 г. – „ 166 години от рождението на Райна Княгиня“. Среща със седмокласници от СУ „Св.св. Кирил и Методий“ – Сатовча в библиотеката. Учениците слушаха беседата „Историята на България, или какво ни кара да се гордеем с нея“, подготвена от библиотекарите.**

**2. 14-20 февруари – СЕДМИЦА НА ВАСИЛ ЛЕВСКИ В БИБЛИОТЕКАТА**

**Традиционна изложба на фотоси, писма, издания,документи, посветени на Васил Левски.**

**3. 16.02.2022 г. – „Поклон доземи, Апостоле на свободата!“ –презентация за живота и делото на В. Левски в библиотеката на читалището с участието на клуб „Приятели на книгата“.**

**4. 25.02.2022 г. – Работилница за мартеници в библиотеката. С участието на повече от 30 деца от начален курс,които за пореден път вложиха труд и умения при изработването на мартеници. Изложба на мартеници в библиотеката.**

**5. 01.03.2022 г. – Баба Марта в детската градина – Традиционен празник с песни, танци, стихотворения, гатанки и веселие./съорганизатор:библиотека/**

**6. 02.03.2022 г. – Трети март – Ден на Освобождението на България от турско робство - Изложба на фотоси, материали, документи и издания в библиотеката, свързани със събитието.**

**7. 02.03.2022 г. - Тържествено отбелязване на 3-ти март, Национален празник на Република България на площада, пред читалището /съорганизатор:читалище/.**

**8. 18.03.2022 г. – „Пролет в библиотеката“ творческа работилница.**

**Изложба на детски рисунки на тема“ Пролет, здравей!“.**

**9. 02.04.2022 г. – МЕЖДУНАРОДЕН ДЕН НА КНИГАТА И АВТОРСКОТО ПРАВО.**

**В библиотеката на читалището гостуваха деца от началния курс, на които доброволци към библиотеката прочетоха приказката „Дивите лебеди“ от Х.К. Андерсен, след което им бе разказано и за живота на създателя на приказки. Децата прочетоха и българската „Приказка за бъчвата“, по която разсъждаваха.**

**10. 15.04.2022 г. - ПОХОДЪТ НА КНИГИТЕ – В инициативата се включиха деца от втори клас, заедно с учителките им Сузана и Аксиния Влайкови. В библиотеката се състоя среща на учениците с поетесата-журналист и дългогодишен педагог Юлия Баймакова. Авторката на детската книжка със стихове „Усмивка“, разказа интересни истории от детството и отговори на много въпроси.**

**11. 18.04.2022 г. – ПОХОДЪТ НА КНИГИТЕ - С участието на деца от пети клас и тяхната учителка г-жа Маруся Ушева, които слушаха беседата „Кога и какво да четем“ и проявиха интерес към играта „Познай коя е книгата“, подготвени от библиотекарите.**

**12. 18.04.2022 г – „За първи път в библиотеката“ – тържествено бяха посрещнати децата от първи клас, вече научили буквите, заедно със своята учителка г-жа С. Юзекчиева, за да се запознаят с книгите. Децата слушаха за правилата и задълженията на читателя, сами разказаха за любими литературни герои и получиха първите си абонаментни карти.**

**13. 19. 04.2022 г. – ПОХОДЪТ НА КНИГИТЕ - В кампанията се включиха децата от трети клас на СУ – Сатовча и тяхната учителка – г-жа Зайра Гадаахмед. В библиотеката се проведе щафетно четене за проверка на четивните възможности на децата през легендата „Земята на българите“.**

**14. 20.04. 2022 г. - „Работилница за шарени яйца в библиотеката“ – с традиционното участие на деца от начален курс. Изложба на рисувани яйца в библиотеката.**

**15. 06.05.2022 г. – „ЗАВРЪЩАНЕ“ – Гергьовден – празник на Сатовча, на който през целия ден се представяха самодейни формации от цялата община, гости, в голям концерт, с цел живеещите другаде сатовчанци да се приберат за празника и да празнуват заедно с близките си. Празникът е с над двайсетгодишна традиция и след двегодишни ограничения отново събра сатовчанските родове.**

**16. 09-13 май – НАЦИОНАЛНА БИБЛИОТЕЧНА СЕДМИЦА**

 **Библиотеката проведе инициативи, свързани с популяризирането на библиотечната работа, както и срещи с доброволци и дарители на библиотеката:**

* **Четене на открито със сборна група от среден курс**
* **Отбелязване на 95-годишнината от рождението на Иван Попов – етнограф, дългогодишен учител и общественик, оставил след себе си за поколенията „Сатовчанските камбани“ – с участието на деца от клуб „Приятели на книгата“.**

**17. 27.05.2022 г. - Рожден ден на библиотеката при читалището –**

 **- Отворени врати**

 **- Библиотекар за един ден /участваха осмокласници от СУ – Сатовча/.**

**18. 31.05.2022 г. - В навечерието на 1-ви юни – Ден на детето – Четвъртокласниците, заедно с учителките г-жа Нели Узунова и г-жа Азизе Арнауд проведоха учебен час в библиотеката при читалището, който се изрази в четене на непознат текст, обсъждане на автори и литературни герои.**

**19. ЮЛИ – АВГУСТ – ЛЯТО В БИБЛИОТЕКАТА**

 **- Проведоха се поредица от събития, традиционно включващи занимания с най-малките посетители на библиотеката, които се подготвят за училище. Лятната програма насочи децата към четенето, като добър избор за свободното време. Инициативата за показване на детски игри от миналото бе посрещната с интерес от децата. Библиотекарите се постараха да обърнат внимание и на сатовчанското певческо творчество, в резултат се състави детска група за характерно народно пеене.**

**20. 30.07.2022 г. – Участие на Група за пеене нависоко в Национален фолклорен събор“Св. Константин“ – гр. Пещера.**

**21. 31.07. 2022 г. – Участие на Женска група за пеене нависоко при НЧ „Св.св. Кирил и Методий в XVI събор на народното творчество „Пирин пее-2022“. Участие на групата и в тържествения заключителен концерт.**

**22. 06.07.2022 г. – Концерт на Женска група за пеене нависоко при читалището на фолклорен фестивал – гр. Пещера.**

**23. 05.09.2022 г. - 6-ти септември – Ден на съединението - Малък рецитал на децата от клуб „Родолюбие“ в читалищната библиотека. Децата гледаха презентация за събитието.**

**24. 21.09.2022 г. – Ден на българската независимост. Изложба в библиотеката на фотоси, документи и издания, свързани със събитието.**

**25. 20.10.2022 г. – „Урок по родолюбие“ в библиотеката. Традиционно отбелязване на събитията на вр. „Костадин“/“Майоров гроб“/ край Сатовча, през 1912 година и Балканската война. Героите на Сатовчанския край – презентация, с участието на осмокласници от СУ – Сатовча.**

**26. 01.11.2022 г. – Ден на будителите. Децата от клуб „Приятели на книгата“ участваха в дискусия и със свои есета, като получиха и награди, книги за добро представяне и задълбочено разбиране на темата.**

**27. 05.11.2022 г. – Деца рисуваха есента в библиотеката. Изложба на тема „Шарена и благодатна есен. Заниманието бе съчетано с изразително четене на стихове за деца.**

**28. 20.11.2022 г. - „Зимните обичаи и традиции в миналото на сатовчанския край“ – ежегодно занимание с децата от среден курс. Учениците от шести клас разказаха легенди за родния край, свързани със емблематични местности край Сатовча.**

**29. 09.12.2022 г. – Тържествена премиера на книгата на Лъчезар Селяшки „ПРиродопяване“, организирана от библиотеката причиталището и с домакинството на Музейна сбирка – Сатовча.С участието на повече от 50 присъстващи, културната общественост почете автора – учител, поет, писател, публицист, преводач и носител на много национални и международни награди за литература, поезия и преводи.**

**30. 19.12. Среща с художничката и поетеса Анелия Карабенчева. Г-жа Румяна Костова разказа и за творчеството на Лия Ангели, автор на стихове и проза. Кафе „Елеганца“ беше домакин на събитието, организирано от библиотеката и предложи приятна дискусия за философията на живота за присъстващите.**

**31. 20.12.2022 г. Коледно-новогодишна работилница в библиотеката. Децата от начален курс на СУ и техните учителки – г-жа Нели Коемджиева и г-жа Селвина Юзекчиева твориха коледни украси, играчки за елха , сувенири, които намериха своето място в библиотеката и читалището.**

**32. 23.12.2022 г. - Коледно-новогодишен концерт с участието на всички самодейни формации на читалището.**

**33. 24.12.2022 г. – Участие на ДФГ „Зорница“ в коледно-новогодишния концерт в с. Ваклиново.**

**34. 28.12.2022 г. – Участие на детските самодейни формации при читалището в коледно-новогодишния концерт на читалище „Просвета“ – с. Кочан.**

 **Изготвил: …………………….**

 **/А. Начева/**

 **ПРЕДСЕДАТЕЛ НА ЧН : ……………………………….**

 **/БИСЕР УШЕВ/**

**,**